Komission asetus (EY) N:o 1127/1999, annettu 28 päivänä toukokuuta 1999, maataloustuotteiden tuonti-, vienti- ja ennakkovahvistustodistusten järjestelmän soveltamista koskevista yhteisistä yksityiskohtaisista säännöistä annetun asetuksen (ETY) N:o 3719/88 muuttamisesta



Virallinen lehti nro L 135 , 29/05/1999 s. 0048 - 0049



KOMISSION ASETUS (EY) N:o 1127/1999, annettu 28 päivänä toukokuuta 1999, maataloustuotteiden tuonti-, vienti- ja ennakkovahvistustodistusten järjestelmän soveltamista koskevista yhteisistä yksityiskohtaisista säännöistä annetun asetuksen (ETY) N:o 3719/88 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92(1), sellaisena kuin se on viimeksi muutettuna komission asetuksella (EY) N:o 923/96(2), ja erityisesti sen 9 artiklan 2 kohdan sekä maataloustuotteiden yhteisestä markkinajärjestelystä annettujen muiden asetusten vastaavat säännökset, sekä katsoo, että (1) komission asetuksen (ETY) N:o 3719/88(3), sellaisena kuin se on viimeksi muutettuna asetuksella (EY) N:o 168/1999(4), 14 artiklan 4 kohdan mukaan vakuutta ei vaadita niiden vientitodistusten osalta, jotka on annettu hallintokomiteamenettelyn mukaisesti komission hyväksymien humanitaaristen elinten kolmansiin maihin suuntautuvaa vientia varten muiden kuin yhteisön elintarvikeaputoimien yhteydessä; komission viimeisin humanitaarisen elimen hyväksyntä oli voimassa 30 päivään kesäkuuta 1995, (2) humanitaarisen avun helpottamiseksi on tarpeen hyväksyä uusia humanitaarisia elimiä; näiden toimien tehokkaamman valvonnan varmistamiseksi on syytä rajoittaa hyväksyntä koskemaan ainoastaan viejäjäsenvaltioita; näin ollen humanitaaristen elinten hyväksyminen olisi jätettävä viejäjäsenvaltion tehtäväksi, (3) vientitodistuslomakkeessa esiintyviä ilmaisuja olisi syytä muuttaa euron käyttöönoton huomioon ottamiseksi; väliaikaisista toimenpiteistä on säädettävä, jotta todistusvarastot saataisiin käytettyä loppuun, ja (4) tässä asetuksessa säädetyt toimenpiteet ovat kaikkien asianomaisten hallintokomiteoiden lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 3719/88 seuraavasti: 1. Korvataan 14 artiklan 4 kohta seuraavasti: "4. Vakuutta ei vaadita niiden todistusten osalta, jotka on annettu viejäjäsenvaltion tätä tarkoitusta varten hyväksymien humanitaaristen elinten kolmansiin maihin suuntautuvaa vientiä varten muiden kuin yhteisön toteuttamien elintarvikeaputoimien yhteydessä. Kyseisen jäsenvaltion on ilmoitettava välittömästi komissiolle hyväksytyistä humanitaarisista elimistä. Nämä todistukset on palautettava myöntävälle viranomaiselle mahdollisimman nopeasti ja viimeistään voimassaoloajan päättyessä." 2. Korvataan asetuksen (ETY) N:o 3719/88 liitteessä I esitetyn AGREX-vientitodistuksen mallin 11 kohdan ilmaisu "vakuuden kokonaissumma kansallisena valuuttana" ilmaisulla "vakuuden kokonaissumma". 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Viimeistään 30 päivänä kesäkuuta 2000 esitetyt vientitodistushakemukset ja annetut todistukset ja todistusotteet voidaan laatia asetuksen (ETY) N:o 3719/88 liitteen I mallin mukaisille lomakkeille ennen tämän asetuksen voimaantuloa. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä toukokuuta 1999. Komission puolesta Franz FISCHLER Komission jäsen (1) EYVL L 181, 1.7.1992, s. 21. (2) EYVL L 126, 24.5.1996, s. 37. (3) EYVL L 331, 2.12.1988, s. 1. (4) EYVL L 19, 26.1.1999, s. 4.